**Fejér Megyei Önkormányzat Közgyűlésének**

**241/2017. (XI.29.) önkormányzati határozata**

**a megye települési önkormányzatai integrált településfejlesztési stratégiái véleményezéséről, különös tekintettel Baracska Község Önkormányzatának integrált településfejlesztési stratégiájáról**

Fejér Megye Közgyűlése megtárgyalta a „Beszámoló a megye települési önkormányzatai integrált településfejlesztési stratégiái véleményezéséről, különös tekintettel Baracska Község Önkormányzatának integrált településfejlesztési stratégiájáról” c. előterjesztést és az alábbi határozatot hozta:

1.) A Közgyűlés az előterjesztés részét képező beszámolót elfogadja.

2.) A Közgyűlés megtárgyalta és elfogadja az előterjesztés 1. sz. mellékletét képező Baracska község integrált településfejlesztési stratégiája partnerségi egyeztetésre készített tervezetének véleményezését, és azt az OTrT módosítás eljárása során megismert országos és térségi jelentőségű infrastruktúra-fejlesztésekkel kiegészítve a korábban tett nyilatkozatok figyelembevétele mellett az alábbi kiegészítésekkel jóváhagyólag tudomásul veszi:

* 7. sz. főút Martonvásár – Kápolnásnyék – Velence - Gárdony elkerülő út;
* a Budapest – Székesfehérvár – Balaton országos kerékpárú törzshálózat B nyomvonalát jelentő Érd – Tárnok – Martonvásár - Baracska- Velencei-tó kerékpárút.
* Az M7 Váli-völgyi pihenőhelynél meglévő autópálya csomópont – Baracska és Kajászó közigazgatási határterületén fekszik – az M7 autópálya 3 sávú átépítése során megfelelő állapotba hozása szükséges. Ennek területi igénye figyelembe veendő, a Váli-völgy, Baracska és Martonvásár gyorsforgalmi útvonalról történő megközelíthetősége érdekében.
* A Váli-víz ár- és belvíz védelmi, mederrendezési és partfalvédelmi munkáinál – különös tekintettel a baracskai belvízi öblözet gondjaira – a rendezési tervek és a már folyó kivitelezési munkálatok területigényének figyelembevétele szükséges.

3.) A Közgyűlés felkéri elnökét, hogy a még fennmaradó városok integrált településfejlesztési stratégiája egyeztetési anyagának véleményezésével kapcsolatban a meghatározott határidőig eljárjon, és erről a Közgyűlést tájékoztassa.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2017. november 29.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: